 Proza - : - Bruno de mihai nedelcu : - Bruno de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) > Marea... (Proza) > Romanii... (Proza) > Romania la... (Proza) > Fenomenul... (Proza) > Scrisoarea... (Proza) > Cu tata ... (Proza) > sedinta... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Aventurile... (Proza) > Tragedia... (Proza) > Tragedia... (Proza) > Povestea... (Proza) > Ora de... (Proza) > Schita... (Proza) > Tragedia... (Proza) > Catre... (Proza) > Tragedia... (Proza) > Tragedia... (Proza) > Tragedia... (Proza) > Tragedia... (Proza) > Tragedia... (Proza) > Mahmureala ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13975565 index.html' > Vizionari: 2878 > Bruno proza [ ] - - - - - - - - - - - - - - - - - - - - - - - - - de mihai nedelcu [pieijdi ] 2011-03-23 | | Avem niste vecini cu care ne intelegem bine. Da, ati si inceput sa zambiti superior, ei bine, se poate, si noi chiar avem asa ceva. E adevarat ca nu stau in bloc cu noi, ci la doua distanta si ne vedem cat putem de rar. Dar chiar si asa, tot este o performanta de care suntem grozav de mandri. Mai mult, aceasta relatie ne ofera un transeu inatacabil in razboaiele verbale cu administratorul nostru care de doua-trei ori pe luna ne ataca frontal cu "Voi nu va intelegeti cu nici un vecin, voi sunteti singurii destepti din bloc!". in esenta n-am cum sa-l contrazic, dar in timp tonul lui devine iritant, ceva parca ma deranjeaza, sa fie o lipsa de finete sau repetarea excesiva, nu stiu... De prima oara cand am facut cunostinta cu vecinul nostru, pe nume Pop, am bagat de seama animalul. Nu ma refer la animalul interior, asta cere timp, eu am observat animalul holbat si atasat de lesa. Este vorba despre cainele Bruno. Ca sa vi-l puteti imagina pe patruped, am sa va spun ca Bruno este un curat specimen de Beagle si daca va obositi sa-i cautati rasa pe internet, veti gasi o gramada de poze extrem de dragalase ale unor catei de talie medie, extrem de pitoresc colorati si care zambesc la voi cu tot botul, ochii si urechile mari de care dispun. Ei bine, tot ce vedeti pe ecran se numeste Photoshop si este dupa parerea mea, o inselatorie crasa pusa la cale de furnizorii acestei rase uitate de D-zeu. Realitatea pe care o stiu si o regreta din inima toti stapanii de bigali este cu totul diferita. Bigalul este o creatura in primul rand stupida. Asta se vede instantaneu nu atat pe figura lui, cat pe buzele stranse si incovoiate in jos ale stapanului. Este imaginea parintelui chemat la scoala si porcait de diriginta in cancelarie in fata intregului corp didactic. Orice om care-si iubeste cainele va incerca in primul rand sa-l invete macar cateva comenzi. Mai un "sezi", un "taci din gura", "da laba", "hai incoace", "ada batul", "lasa-l pe nenea", chestii de baza, nu? Cu un caine-lup se poate ajunge la performanta, nu zic, cel putin asa se lauda crescatorii seriosi. Unul mi se jura ca si-a invatat potaia sa dea cu aspiratorul prin casa, sa-i faca toate cumparaturile si sa plateasca rata la banca. "in curand o sa ma poata inlocui de tot, numai sex nu face cu nevasta-mea." radea imbecilul. Nu l-as fi crezut pe individ daca nu as fi remarcat tresarirea sotiei, urmata de o expresie concentrata pe cand isi tot plimba privirea de la caine la sot si inapoi  Trei luni mai tarziu au divortat, ea a ramas cu casa si cu cainele. Da, intr-adevar exista caini extraordinari, am auzit de unul in SUA care scoate logaritmul natural cu trei zecimale si face asta numai ca sa fie lasat sa-si linga ouale. Ei bine, Bruno nu-i dintre aceia. Stapanii Pop au fost pentru el doar un rau necesar si le exprima zilnic acest punct de vedere. De cate ori incercau ei sa-i faca un dram de educatie, pe Bruno il apuca subit somnul. N-ati vazut caine care sa caste mai cu pofta pe cand Pop-ii faceau spume la gura. Parca ma vedeam pe mine la lectia de pian. As fi putut dormi cu capul pe clape toata dupa-amiaza daca nu era profesoara sa ma coteasca. Dar Bruno nu se limita la cascat, daca vedea ca cearta continua iti arunca o privire indignata, dupa care isi scutura capul si revarsa o ploaie de saliva pe toti cei prezenti. De obicei cu asta se incheiau discutiile, certaretii luand drumul baii si a masinii de spalat. intr-o seara eram la cabana Pop-ilor (v-ati prins acum de ce suntem prieteni cu ei) si ne uitam la televizor. A mea sotie, total lipsita de tact, s-a asezat pe fotoliul lui Bruno. Oh, ce miselie, cum era sa nu riposteze patrupedul la asa lipsa de respect? Mai intai o fixeaza cu privirea si-i maraie ceva de genul "Doamna, ma scuzati ca exist, ati gresit cumva adresa?" Vazand ca nimeni nu pricepe o aluzie fina, incet-incet se urca pe o canapea, se apropie cu pas linistit de specimenul uman si i se aseaza in poala cat e de mare, bineinteles cu spatele la ea si cu fata la televizor, aparent foarte interesat de discutiile politice de la Realitatea TV. Dupa cateva secunde de reculegere, sotia incepe sa protesteze: "Bruno! Alo! Da-te jos, porcule!". La al treilea protest cainele i-a intors o privire scarbita, ceva de genul "Aveti o problema? Par eu persoana dispusa sa va asculte?". Pana la urma sotia mi l-a insfacat de lesa si l-a dat jos. Da? Bine... Bruno si-a sters prompt botul de pantalonii ei de trening, dupa care a tras un vant asa de puturos, ca a scos-o urgent din fotoliu si de fapt toti am tasnit din cabana, pe motiv ca e pacat de asa natura frumoasa sa nu o bage nimeni in seama, mai cu seama noaptea cand ploua. Poate sunt intre cititori si unii naivi sa creada ca cersea afectiune. Va sugerez un tratament urgent la psiholog. Bruno putea fi mangaiat pana la disperare, placerile lui tineau de cu totul alte senzatii. O cunostinta care a trecut recent la budism spunea ca Bruno a fost cu siguranta in alta viata o casnica grasa si plina de bani care si-a petrecut toata viata intr-o continua puturosala si remarci acide pentru cei din jur. O figura clasica era sa se aseze pe spate, cu fundul spre mine, cu labele dinapoi cracanate, cele dinainte indoite la piept, gatul sucit la 90 de grade. Cand imi dadeam si eu drumul la o conversatie insufletita, magarul se punea pe sforait, inclin si acum sa cred ca se prefacea numai ca sa ma enerveze. Cand sforaitul devenea exagerat, il trageam de o ureche sa-l trezesc. iar imi arunca privirea ofensata, maraia putin, apoi se intorcea pe o rana si-mi tragea cateva basini, pardon de exprimare, de-mi flutura parul. in asemenea momente nu mai era loc de intors, trebuia sa-i pun lesa si sa-l scot la plimbare. Ei, la plimbare Bruno se transforma complet. Mi-a spus mie Pop ca bigalii astia sunt caini de vanatoare si cica au un miros teribil. intr-adevar, daca nu-i speli, am glumit eu in doi peri, dar la vizitele urmatoare am avut grija sa fac dus inainte si sa ma spal de doua ori pe dinti. Chiar si asa pentru Bruno un ciot de copac era mult mai interesant decat persoana mea. Revenind la plimbare, n-am vazut rasa de caine mai avida sa adulmece. Umbland cu cainele pe afara ma simteam ca un tacanit cu aparatul de cautat metale, stiti, cum ii arata in filme, pe plajele americane. il plimb pe aceeasi poteca si de patru ori pe zi, iar el e tot entuziasmat la culme, ca stiristele noastre de la sport care spun aceleasi noutati "senzationale" despre aceiasi fotbalisti "senzationali" si de zece ori pe zi. Un alt obicei prost de al lui Bruno era sa schimbe traiectoria la fiecare cinci secunde. Asta duce de regula la infasurarea lesei in jurul plimbatorului pana la intepenirea lui totala sau caderea in nas. Degeaba tragi de lesa, sa-l pui la respect, bigalul e in stare sa se sufoce si tot nu renunta la adulmecatul fiecarei tufe, a fiecarui bolovan si a fiecarei babe din sat. Asa ca vrei nu vrei, trebuie sa intri in povesti cu oamenii locului, ca la tara astia se plictisesc si vor noutati. E destul sa va spun ca datorita lui Bruno, Pop a trebuit sa-i cunoasca pe toti locuitorii vaii unde si-a facut cabana iar in timp s-a obisnuit sa mearga sa le repare gratuit televizoarele si antenele de satelit, la care intamplator se pricepe. Unii au sugerat sa-l lase liber, macar prin curte ca sa se sature de adulmecat. Tentativele s-au soldat cu mari esecuri. Bruno o lua pe rau la vale in cautare de iepuri si dus era. Ce sa vina cand il strigi? Pesemne auzul nu este la fel de dezvoltat ca mirosul si Bruno nu se putea concentra la amandoua deodata. Ultima data cand a evadat, l-au gasit doi kilometri la vale in compania unui caine ciobanesc cu clare tendinte homosexuale. Bruno nu parea oripilat de atitudinea bastinasului, avea doar o expresie extrem de uluita gen "Alice in tara minunilor" vizavi de tot ce i se intampla. Din cand in cand Pop-ul tot mai incerca sa interactioneze cu propriul caine. Asa ca lua un bat si i-l dadea sa-l roada. Bun, foarte interesant, Bruno rodea batul. Apoi i-l lua si il arunca. iarasi o chestie foarte interesanta, Bruno se uita dupa bat, se uita la Pop, se uita la bat, se uita la Pop si invariabil se punea cu burta in sus sau se scarpina. Scarpinatul era si el un prilej de distractie. La cabana nu era o problema, dar in apartament parca nu-ti vine sa te asezi pe un fotoliu pudrat din belsug cu par la cinci minute dupa ce l-ai aspirat. Asa ca se lasa cu scandal: "Bruno, nu te mai scarpina! Bruno! Acum te-am spalat! Bru..." si cainele simtea brusc tonul, asa ca incremenea cu laba in aer intr-o pozitie de yoghin. Cum se intorcea Pop-ul, cum reincepea scarpinatul. Daca primea o lesa peste fund, schimba tactica. Avea el un loc preferat in spatele unui ghiveci care cu tot cu cactus nu era nici cat botul lui. Daca isi pitea capatana dupa ghiveci, el nu-l mai vedea pe stapan, asa ca i se parea logic sa reinceapa scarpinatul in deplina siguranta, spre stupefactia intregii asistente. O alta dovada a inteligentei native proprie acestei rase celebre, este atitudinea lui Bruno in fata mancarii, atitudine care i-a si adus apelativul "porc de caine". Prima data cand am intrebat ce mananca mi s-a raspuns "ce-i dai" iar cand am intrebat cat mananca mi s-a raspuns "cat ii dai". Am crezut ca sunt exagerari, dar mai tarziu m-am convins ca erau informatii seci si cat se poate de reale. Bruno incepea ziua cu boabe de caine, continua cu ce primea pe la bucatarie, apoi se posta langa masa si scheuna cu ochii mari si pleoape lasate in jos a nestinsa foame si durere. Corul sclavilor din Nabucco va poate oferi doar o vaga impresie a suferintei care se citea pe botul gafaitor al potaii pofticioase. si desi n-a primit niciodata mancare de la masa, el a venit zi de zi sa ceara cu o perseverenta iesita din comun. Ce? Numai japonezii sa-l aiba pe Hachiko, cainele care si-a asteptat 9 ani stapanul decedat sa vina la gara? iata, si noi il avem pe Bruno, ani de zile de salivare nefericita langa o masa cruda. Dupa ce se incheia pranzul isi primea si el portia, uneori mancare calda. Atunci sa-l fi vazut cum latra de manios la fiertura care pe data se racea de frica lui. Daca era lasat singur in cabana si deja isi facuse somnul de frumusete (in medie 18-20 de ore pe zi), Bruno se ducea pe balcon, pe un scaun ca sa savureze aerul de munte si sa priveasca in zare. Pacat insa ca Pop, de cum se lasa frigul, acoperea cu o folie balconul ca sa nu ploua si sa transforme podeaua in patinoar pe timpul noptii. Asa ca miracolul canin admira zilnic folia de la jumatate de metru de botul lui cate doua-trei ore, asteptand stoic sa se ridice ceata. Cam asta era bigalul Bruno, un cane prost, bleg in casa si enervant afara, imposibil de dresat, balos, nehalit si cu probleme intestinale. Asta pana a primit un picior in burta de la un nemernic si a devenit  bietul Bruno. Ceva in privirea lui tampa s-a schimbat, parca nu mai era dispret ci ceva dezamagire. Poate fata de noi, fata de viata...Degeaba l-au dus la veterinari, si-a dovedit din nou incapatanarea si a murit dupa cateva luni, foarte slabit. E acum ingropat langa cabana si Pop-ii nu si-au mai luat alt caine. ii inteleg. Ce puteau gasi mai bun dupa Bruno?... | index 'pageview'); 